Denpasar

Denpasar (; Bali: ᬤᬾᬦ᭄ᬧᬲᬃ Roman: Dénpasar) nopo nga' ibu negeri montok provinsi Bali, Indonesia. Denpasar nopo nga' wayaan apangkal kumaa do pulau Bali, iso kakadayan hab montok kakadayan suai id suang do Pulau Sunda di lobi okoro.

Miampai kinoingkakaton di osiau montok industri podtuongisan id Bali, mongunsub om popromosi o Denpasar kokomoi aktiviti pamadagangan om goos, panakadaian kumaa dii monguhup do kadar kosunian di akawas kumaa Provinsi Bali. Populasi montok Denpasar nopo nga' 725, 314 tumanud do Bancian 2020.Kotinan Longkod Statistik, Jakarta, 2021. nokoinsiriba mantad 788,445 maamaso Bancian 2010 gama do pandemik; pangaga'an rasmi id pintangaan do 2022 nopo nga' 726,808.Kotinanan Longkod Statistik, Jakarta, 2023, Kota Denpasar Dalam Angka 2023 (Katalog-BPS 1102001.5171) Kinoyonon metropolitan Denpasar i poinlongkod id Denpasar (lohowon sabaagi Sarbagita) nopo nga' haro soginumu 1,785,800 mogigion antakan di pintangaan 2022.Kotinanan Longkod Statistik, Jakarta, 2023, Kota Denpasar Dalam Angka 2023 (Katalog-BPS 1102001.5171) Pandemik om panampanan kokomoi kotombuluyan pinopoingkuri do mogigion.

Etimologi
Ngaran do Denpasar - naanu mantad do boros Bali "den", i kirati do koibutan, om "pasar", i kirati do tomu – popokito do nontodon do kakadayan diti nopo nga' mantad do tomu, kinoyonon dinondo otutunan sabaagi do Pasar Kumbasari (otutunana sabaagi "Peken Payuk" di laid), id boogian koibutan kakadayan nokoburu.

Sajara

Era kolonial
Maamaso di abad ko-18 om ko-19, Denpasar nopo nnga' kinoyonon sabaagi ibu negeri montok Pomorintaan Hindu Majapahit id Badung, om kakadayan diti nogi nga' otutunan sabaagi Badung di pogulu po. Kinoyonon diraja nopo nga' napanakahan om rinumbak maamaso do koomungan tulun Belanda di toun 1906. Iso patung id Taman Puputan (longkod apat pasagi Denpasar) montok momuhondom do Puputan di toun 1906, hinonggo soginumu soribu tulun Bali, kohompit no Raja om istana disio, kinumiros id dumbangan do tentera Belanda di sumaap, okon ko' minokiala kumaa diolo.

Era kagabasan
Di toun 1958, nokosiliu o Denpasar sabaagi longkod pomorintaan montok Provinsi Bali. Om kakal sabaagi longkod pontadbiran montok koduo-duo watas Badung om Kota Denpasar.

Koduo-duo Denpasar om watas Badung nakawaya do koburuon di osiau id aspek fizikal, ekonomi om koubasanan.  Okon no ko' nosiliu sabaagi do ibu negeri, Denpasar nogi nga' nosiliu sabaagi longkod komersial, pondidikan, industri om podtuongisan.

Miampai purata 4.05% kosunion populasi sontoun, miampai nogi do koburuon di osiau, nokorikot o mogikaakawo kobolingkahangan do kakadayan. Tinolibamban iti maamaso do  maya miting i momogonop konuruan om pokionuon do masyarakat kakadayan i masagan do mumang buru maan tolibambano miampai manahak kagabasan mantad Kabupaten Badung.

Naanu o pisokodungan montok popoingkawas status Denpasar sumiliu do kakadayan autonomi om di nopo 15 Milatok 1992, Undang-undang No. 1 Toun 1992 miampai rasmi pinopoimagon do Kota Denpasar. Rinasmi do Montori Suang POgun iti antakan di 27 Mansak 1992.

Maamaso di Milau 2009, id suang do ponjajaran kawagu montok pontadbiran potilombus, Kooturan No. 67 pinopoundaliu do ibu kota Kabupaten Badung mantad Denpasar kumaa Mangupura.

Geografi
Denpasar nopo nga poinladsong id kinawas  mantad paras rahat. Om ginayo do kinoyonon diti nopo nga 125.98 km2 toi ko' 2.18% mantad ko' ginayo Provinsi Bali. Mantad kopomogunoon do tana, 2,768 hektar nopo nga pomutanaman do parai, 10,001 hektar nopo nga tana okoring, om  noolu ginayo tana nopo nga 9 hektar. 

Bawang Badung nopo nga popiduo do Denpasar, hinonggo bawang diti nopo nga' lumuyung kumaa Teluk Benoa.I.B. Kade Sugirawan, Kondisi Ekologi Perairan Muara Sungai Badung di Teluk Benoa Ditinjau dari Parameter Fisika, Kimia, dan Biologi, Skripsi, Institut Pomutanaman Bogor, 1992.

Iklim
Denpasar nopo nga poinladsong id boogian kabaatan khatulistiwa, iklim savana tropika (klasifikasi iklim Köppen: Aw), miampai alasu om asagub monikid toun. Mantad dii, haro kosimbanon tokuri monikid sontoun, miampai purata suhu lobi kuang 28 darjah Celcius. Toun diti boogion kumaa duo musim: oyopos om okoring. Timpu rumasam nopo nga maantadwulan Milau gisom Mikat, om timpu magadau nopo nga mantad wulan Mahas gisom Gumas.

Demografi
Populasi montok kakadayan diti nga' soginumu 788,445 di toun 2010, nokoingkawas mantad ko' 533,252 mantad di dekat pogulu. Pangaga'an rasmi nopo di pintanga'an-2022 nopo nga 726,808.Longkod Kotinanan Statistik, Jakarta, 2023, Kota Denpasar Dalam Angka 2023 (Katalog-BPS 1102001.5171)

Populasi Denpasar nopo nga' mingkawas soginumu 4% monikid toun mantad toun 2000 gisom 2010, osiau kinoingkawason do Denpasar antakan di 2005 gisom 2010 mantad ko' i toun pogulu. Bagas mantad do pengeboman Bali 2002 nopo nga nakapanahak do kolungguyan kumaa podtuongisan, pakalajaan om imigrasi mantad pulau suai.

Sokiro kotilombus o trend diti, ouhan o Denpasar do katalib sonriong mogigion id banci potilombus di toun 2020. Pogintangan do banci (SUPAS) di toun 2015 pinopoilo do populasi 879,098 tulun montok kakadayan dii,"Penduduk Bali 2015" nga Bancian 2020 popokito do kinorotuon populasi diti kumaa 725,314. Badan Pusat Statistik, Jakarta, 2021. Nokolobi lobi kuang 7,098 kusai kopiadang do tondu id Denpasar maamaso pintangaan 2022. 

Lobi kuang 63.3% do populasi dii nopo nga' Hindu (BPS 2020), om Islam nopo nga' ugama minoriti bobos tagayo (28.65%), tonudon do Kristian (6.45%), Buddhism (1.47%), om Confucianism (0.03%).

Pontadbiran

Maya pontadbiran, kerajaan kakadayan nopo nga' haro apat watas (kecamatan), pinabaagi kumaa 43 kokompungan. Pinopoingkakat o Denpasar mogikaakawo laang montok monginggumu do koumatan awam.Djojosoekarto, A., Siahaan, H.M.P., Setiyawati, N.H., (2008), Pelayanan publik dalam persepsi masyarakat: hasil survei persepsi masyarakat dengan metode citizen report card di daerah, Kemitraan Partnership, 

Watas

Abaagi o Denpasar kumaa apat watas (kecamatan), noulud id siriba sabaagi anggaran rasmi populasi diolo di toun 2022:Badan Pusat Statistik, Jakarta, 2023, Kota Denpasar Dalam Angka 2023 (Katalog-BPS 1102001.5171)
 Denpasar kabaatan (South Denpasar) 217,548
 Denpasar kosilahon (East Denpasar) 128,540
 Denpasar kotonobon (West Denpasar) 207,384
 Denpasar koibutan (North Denpasar) 173,336

Denpasar Raya
Kinoyonon podtuongisan id Denpasar, kohompit no Kuta om Ubud. Kinoyonon pamansayan kohompit no osomok toinsanan Kabupaten Badung (au kohompit do Watas Petang), soboogian tagayo Kabupaten Gianyar (au kohompit do Watas Payangan, Tegallalang, om Tampaksiring), om soboogian Kabupaten Tabanan (Watas Kediri om Tabanan no). Otutunan iti sabaagi Sarbagita, iso kompaun noputul Denpasar, Badung, Gianyar, om Tabanan, winonsoi miampai rasmi miampau Kooturan Presiden No. 45 Toun 2011, hali pia' tumuku no Tabanan kumaa kopoinlaaban kakadayan. Intangai nogi List of metropolitan areas in Indonesia.

 Boogian Pontadbiran Kinoyonon idkm2) Pop'n Banci2010 Pop'n Banci2020 Pop'n Anggaranpintanga'an 2022 Pop'n kotumpatanper km2) Kakadayan Denpasar 125.98 788,445 725,314 726,808 5,769.2 Regensi Badung (part (a)) 303.52 517,089 517,178 516,400 1,701.4 Regensi Gianyar (part (b)) 187.69 332,470 367,080 373,700 1,991.0 Regensi Tabanan (part (c)) 105.00 154,741 166,726 168,900 1,608.6 DenpasarBoogian metropolitan(Sarbagita) 722.19 1,792,745 1,776,298 1,785,800 2,472.6

Nuut: (a) Kuta Kabaatan, Kuta, Kuta Koibutan, Mengwi om Abiansemal Districts. (b) Watas Sukawati, Blahbatuh, Ubud om Gianyar. (c) Watas Kediri om Tabanan.

Ekonomi

Koburuon do podtuongisan om struktural minonimban do ekonomi di kaanu manahak bagas di agayo kumaa Denpasar. Pordagangan, hotel om restoran mendominasi do kakadayan i kosoliwanan id pogun serantau kasar.

Om kopongunsub do ekonomi Denpasar nogi nga mantad pamansayan do kakamot tinunturu miagal do ukiran om arca cenderamata. Industri kraf, sundung pia miagal di, nakawaya do panatalan gama do noontok krisis kousinan global om miala miampai pogun nokoburu Asia suai miagal do Vietnam, Thailand, India, Malaysia, om China. Pogun ponongkiala diti popomaksimum do skala koposoliwanan miampai momoguno teknologi porindustrian, om industri kraf Denpasar nopo nga' kakal poinlongkod kumaa kabaalan tradisional om kakamot tinunturu, poporontob do ginumu koposoliwanan.

Inus winonsoi

Bali nopo nga' otutunan gama do limput mantad ranau om totobon tansar rahami, nga' koburuon do tionon om walai kadai kitansar nopo nga' nokosiliu do kowoowoyoon kakadayan Bali.

Maamaso do koompokon abad ko-19, posorili di wonsoyon nopo nga masagan do wonsoyon tumanud do kowoowoyoon politik kakadayan. Iti papasabap do tionon paganakan pomorintah nosiliu do longkod kakadayan.

Kinoyonon kakadayan popoindalan do tonggungan di toponsol id pomorintaan Badung, om nokotilombus iti soira kuasa kolonial nokotimpuun do monguasai Bali. Solinaid abad ko-20, nokotoguan o Denpasar kobolingkahangan id aspek koundolihon landskap kakadayan gama do kosimbanan politik. Kinoburuon i noit do kuasa kolonial diti na'aga sabaagi do managak koubasanan momogun Bali. Hali pia otutunan o Denpasar sabaagi do 'kakadayan mononoriuk', haro piipiro kogos di agaras kumaa koubasanan tulun sandad.

Nakawaya o Denpasar do koburuon tagayo i au napalan di abad ko-21, gama do koinlaaban podtuongisan i mogoit do kinapamansayan koumatan di lobi nokoburu id taatanga do kakadayan. Sundung pia miagal dii, dataran pasar kakal po popoindalan do tonggungan di toponsol, miampai fasad dau mowakili roromu-roromu tradisional koubasanan Bali.

 Podtuongisan 

Haro mogikaakawo pamagayat id Denpasar. Kotogisan miampai togis di topurak otutunan pointongkop do kopulauan. Kotogisan montok poluncur id Pulau Serangan. Kotogisan Sanur miampai waig di otoronong om kosudong montok monsu tadau om kitesurfing.

Hopod minit mantad Totobpoon Kapal Tulud Sompomogunan Ngurah Rai i poinladsong id Kuta (id suang do Regensi Badung okon ko' miampai pontadbiran id siriba do gana kuasa kakadayan), hinggo toinsanan hotel restoran, longkod pomolian, kafe, tomu, om spa i momogonop do kominagan kumaa modtutuongis. Id Denpasarm toinsanan tinunturu Bali nopo nga' pataranon id kadai lokal. Iti nopo nga' kohompit no tinunturu, tombikar, tekstil om perak. Rasuk Batik pataranon id poinggonop do Denpasar, batik sarong om rasuk do tongokusai nopo nga' haro ngawi miampai alaab.

Pondidikan

Denpasar nopo nga' haro piipiro universiti om institusi. Piipiro mantad diolo nopo nga 
 Udayana University
 Warmadewa University
 University of National Education
 Dwijendra University
 Mahasaraswati University of Denpasar
 Indonesian Institute of the Arts, Denpasar
 Universitas Terbuka toi ko' Universiti Poingukab Indonesia, universiti awam id Denpasar i popotounda do pondidikan kisinodu osodu, popotounda do pondidikan kisinodu osodu kumaa mokiikinobos.

Sasakayon

Tongus
Kiwaa Totobpoon Kapal Tulud Sompomogunan Ngurah Rai id kakadayan diti, iso i bobos atangkangau id Indonesia.

Rahat
Benoa Harbour nopo nga' iso ralan sumuang kumaa Denpasar maya ralan rahat om uruson do PT Pelindo III. Pelabuhan diti nopo nga' lobi kuang 10 km mantad longkod kakadayan, om noukaban no mantad po di toun 1924.

Tana
Sasakayon awam id Denpasar, lobi-lobi po sasakayon di nokoburu, nokosiliu au kibagas om au otindu, Ni Nyoman Murniasih, Evaluasi Kinerja Pelayanan Aangkutan Kota Denpasar Ditinjau Dari Pihak Operator, Skripsi, Institut Teknologi Bandung, 2005 miampai 30% no sasakayon i gunoon di toun 2010. Au otutunan kopio o sasakayon awam om lobi kuang 3% no mantad do koinsanai populasi di momoguno do sasakayon diti. Suai ko iri, pomogunoon sasakayon minsoosondii mingkawas kumaa 11% monikid toun  om iti nopo nga' au kosudong miampai pamansayan do ralan wagu. Kososokon id kakadayan Denpasar nopo nga' au milo oligan gama do sabap diti.

Mantad di Magus 2011, sistom bas transit tosiau i lohowon sabaagi do Trans Sarbagita nokotimpuun do beroperasi id kakadayan diti. Duo wayaan apangkal om piipiro wayaan susuhuon nopo nga' beroperasi monikid tadau mantad do 5 kosuabon gisom 9 totuong. Aiso o wayaan khas montok do bas; mamanau id ralan utama. Di toun 2012, purata 2,800 susumakai nopo nga' momoguno porkhidmatan diti monikid tadau.

 Koridor 1 Kota–GWK
 Koridor 2 Kota–Nusa Dua

Komontirian Sasakayon kerajaan longkod pinopotimpuun kawagu iso sistom i pinungaranan do Trans Metro Dewata di 7 Manom 2020. Baino, sistom diti popotounda do 5 koridor, miampai aiso wayaan di poinsuai-suai, lobi poinlongkod kumaa kakadayan.

 Corridor 1 (K1B): Sentral Parkir Kuta Badung – Terminal Pesiapan Tabanan
 Corridor 2 (K2B): GOR Ngurah Rai – Bandara Ngurah Rai
 Corridor 3 (K3B): Terminal Ubung – Pantai Matahari Terbit
 Corridor 4 (K4B): Terminal Ubung – Sentral Parkir Monkey Forest
 Corridor 5 (K5B): Sentral Parkir Kuta Badung–Terminal Ubung

Duo major ponginsanangan do sistom wayaan nopo nga' nopongo di 2014. Id wulan Magus, noukaban o wayaan siriba tana id ralan pitongkiadan do Dewa Ruci. Nokosoliwan do tokuri iti mantad do piolitan Denpasar, nga' binayaran do kakadayan tu' kaanu manahak do bagas positif kumaa kalantasan wawayaan id Denpasar.Then the four-lane Bali Mandara Toll Road Iti nopo nga' noukaban di 1 Gumas, i popionit do Benoa Harbor, Totobpoon Kapal Tulud Ngurah Rai, om Nusa Dua.

Sipoot
Nakapaharo o Denpasar do piipiro ababayan sipoot id taang sompomogunan om nasional. Denpasar nopo nga' kinoyonon montok Pomoinan Kotogisan Asian 2008 id Bali. Denpasar nogi nga pinapaharo do Piboian Momindong Asian 2009.

Montok buul sipak, Denpasar nopo nga walai montok kalab buul sipak Perseden Denpasar, i minamain id Liga 3.

Koubasanan om kopokitanan
Inus om koubasanan id Denpasar nopo nga' kogumuan kokomoi inus Hindu om koubasanan, haro nogi interaksi di lobi akawas kumaa koubasanan suai i mongoruhang do korikatan do tutumombului mantad nonggo nopo tadon. Gatang koubasanan nopo nga' naanu mantad ritual ugama Hindu i kakal po agaras o rahung kumaa kakadayan diti.Profil daerah kabupaten dan kota, Volume 2, Penerbit Buku Kompas, 2001, .

Koubasanan tradisional Bali nopo nga' ogirot po poinggamut id Denpasar. Kohompit nogi gatang, norma om kowoowoyoon do mogigion maya do sistem kekerabatan partinel. Sundung po tu' miagal dii, ogumu no undang-undang kaadat-adato di booboroson do tulun, lobi-lobi po kokomoi jantina om kotos sakag.Mery Wanyi Rihi, Kedudukan Anak Angkat Menurut Hukum Waris Adat Bali (Studi Kasus Di Kelurahan Sesetan, Kecamatan Denpasar Selatan, Kota Denpasar dan Pengadilan Negeri Denpasar), Tesis, Universitas Diponegoro, 2006

Kiwaa ogumu kinoyonon di kaanu mamagayat do tutumombului id Denpasar;
Pura Jagatnatha nopo nga' kuil Hindu di bobos toponsol id Denpasar. Winonsoi iti di toun 1953.Birgit Borowski. Bali and Lombok, p. 133. Ostfildern 2013
 nopo nga' istana bagas diraja id Denpasar, i norumbak gama do nosorob antakan do campur tangan Belanda id Bali (1960).Birgit Borowski. Bali and Lombok, p. 137. Ostfildern 2013 Winonsoi kawagu o istana diti id miampai piadangan stail nokoburu om milo tombuluyon.
Pura Maospahit nopo nga' kuil Hindu i winonsoi di abad ko-14 om norumbak gama do gumogor pomogunan id Bali (1917) om winonsoi kawagu.Birgit Borowski. Bali and Lombok, p. 134. Ostfildern 2013 Id kuil diti, kiwaa duo patung; Garuda om Batara Bayu, gergasi mistik.
Pura Pengerebongan  nopo nga' kuil Hindu id Denpasar i om haro pionitan di agaras miampai do sajara istana id Kesiman. Poinladsong iti id Jalan WR. Supratman, Denpasar, miampai sajara di unik om koubasanan tradisi, pinungaranan do Ngerebong pukal khayal i pohoroon id monikid Redite Pon Medangsia.
St. Joseph Church nopo nga' gereja Roman Katolik i winonsoi tumanud do stail Hindu.
Denpasar City Tour  Aiso ralan suai montok mongintutun lobi taralom do sakag koubasanan id Bali, montok historikal om kontemporari, suai ko' maya mimpanau hiti kakadayan di bobos ogumu populasi id pulau diti.
Bajra Sandhi Monument  nopo nga' mercu tanda' major id Denpasaris, poinladsong id pintangaan do Renon Square (sukuon do mogigion sandad sabaagi do 'Puputan Renon'). Kinoyonon diti misampaping no miampai do upis gabenor Bali om apagon do toliban tu struktur ohibat dau kaagal-agal do lunsing sumambayang do imam Hindu Bali toi ko' 'bajra'.  Id suang diti nopo nga haro muzium i popokito do mogikaakawo diorama sajara di pogulu kopio kokomoi do goos mogigion laid montok momodimpot do kagabasan. 

Muzium
Muzium Bali nopo nga' popokito do inus Bali om sajara. Winonsoi o muzium diti miampai stail tradisi Bali. Kiwaa apat bongunan apangkal id suang do muzium, There are four main buildings inside the museum, monikid dii nopo nga haro pogkhususan koposolimbahan di kagayat.Bali and Lombok, pp. 62–62.

Kakadayan suai

Denpasar is twinned with:

  Palembang, Indonesia
  Veracruz, Veracruz, Mexico
  Gran Canaria, Sepanyol
  Phuket, Thailand
  Haikou, China
  George Town, Malaysia

Intangai nogi
 Bali Museum
 Denpasar International Airport
 List of twin towns and sister cities in Indonesia

 Sukuon 

 Noputan labus

 Official site


Category:1788 establishments in Asia
Category:Cities in Indonesia
Category:Populated places in Bali
Category:Provincial capitals in Indonesia
Category:States and territories established in 1788
Category:States and territories established in 1992